**KRAJEVNA SKUPNOST GRADIŠČE NAD PRVAČINO**

Datum: 3.9.2024

**Z A P I S N I K**

**22. seje sveta KS Gradišče, ki je potekala 3.9.2024 ob 19:30 v prostorih KS v**

**kulturnem domu na Hribu**

**Prisotni:** Tanja Gregorič, Aljoša Furlan, Denis Gregorič, Danijela Jurkič, Dalibor Antić

Upravičeno odsotni člani Sveta krajevne skupnosti Gradišče: Agnes Jurkič, Žan Marušič

**Ostali prisotni:** /

Tanja Gregorič, ki je pozdravila navzoče ter predlagala naslednji

**dnevni red:**

1. Potrditev zapisnika 21.redne seje KS Gradišče, z dne 16.7.2024 .

2. Organizacija dogodka »Gregorčičev pohod«, ki bo potekal 12.10.2024 – praznovanje v sodelovanju z občino Renče Vogrski ob 180 letnici rojstva pesnika Simona Gregorčiča.

3. Pregled proračunske kartice in sprejem sklepa o nadaljnji uporabi sredstev po postavkah

4. Status projekta kanalizacija

5. Status projekta sončna elektrarna

6. Ureditev lastništva stavbe 41 (status postopka ureditve).

7. Črpanje sredstev iz participativnega proračuna – ureditev točke pod Hrastom

8. Razno, pobude, vprašanja

**AD 1**

Tanja Gregorič (predsednica) je članom KS povzela zapisnik 21. redne seje z dne

16.7.2024. Na obstoječ zapisnik ni bilo pripomb, zato je bil sprejet sklep:

**Potrdi se zapisnik 21.redne seje sveta KS Gradišče z dne 16.7.2024.**

**AD 2**

Glede organizacije dogodka »Gregorčičev pohod«, smo se člani pogovarjali o:

* Organiziran bo pohod z baklami iz Renč po Gregorčičevi poti do dvorane na hribu, odhod ob 18,00h, prihod na Gradišče ob cca 19,00h;
* Vabljena bosta Župan Občine Renče Vogrsko ter Župan Občine Nova Gorica;
* Udeležbo so potrdili - moški zbor Provox, g. Marij Čuk, slovenski pesnik, pisatelj ter gledališki režiser in kritik, OŠ Dornberk, na potrditev udeležbe OŠ Renče se še čaka;
* Povezovalka programa bo Ema Marošević; zbornik bo predstavila Ga. Melanija Kerševan, ki bo tudi posodila svojo zbirko poezij Simona Gregorčiča, ki bojo razstavljene v steklenih vitrinah, katere se bo izposodilo v Goriški knjižnici; V kolikor se vetrin ne bo dalo izposoditi, razstava v taki obliki odpade.
* dogodek je potrebno prijaviti pri IPF in SAZAS, obvesti se Policijo ter Gasilce;
* po končanem programu naj bi bil organiziran prevoz iz Gradišča nad Prvačino v Renče.

 **AD 3**

V nadaljevanju člani KS pregledamo status proračunske kartice in sicer:

* iz postavke investicij je na razpolago 3000,00EUR – 2000,00EUR se je pokoristilo za nabavo in montažo visečih kuhinjskih omaric; iz preostanka se pogovarjamo o nabavi stojal za mikrofon in kosilnice;
* člani se pogovarjamo o sanaciji pergole pred dvorano, pranje in sanacija tako pokončnih kot vertikalnih stebrov;
* na postavki vzdrževanje poti je na razpolago 1200,00EUR. Predsednica KS je predlagala da se očisti ali utrdi del Gregorčičeve poti.
* Na postavki vzdrževanje igrišča je na razpolago 1000,00EUR, katere se nameni košnji, ter posaditev še enega drevesa, ki je odmrlo.

 **AD 4**

Člani KS se pogovarjamo o statusu projekta kanalizacija – glede pričetka projekta svet KS nima nobenih novih uradnih informacij, razen neuradne iz raznih novic. Na poizvedbo predsednice KS, glede točnega poteka del, ni nobenega odgovora s strani MONG.

G. Jernej Kogoj naj bi bil dogovorjen s Predsednico KS, da se pripravi sestanek in posledično Zbor Krajanov na to temo.

**AD 5**

V nadaljevanju se pogovarjamo o statusu projekt sončna elektrarna. G. Matej Živec ureja potrebno dokumentacijo – z deli naj bi se pričelo konec Septembra ali začetek Oktobra 2024. Člani sveta KS se strinjamo, da je potrebno očistiti klet pod dvorano na Hribu, saj naj bi bil v tem prostoru nameščen števec in baterija za sončno elektrarno. Za pomoč se bo vprašalo Petra Majerja, da posodi traktor in prikolico za odvoz smeti na kosovni odpad.

Predsednica KS se bo dodatno pozanimala ali je res, da 1xletno pripada brezplačen odvoz smeti.

**AD 6**

Glede urejanja lastništva stavbe št.41 nam Predsednica KS pove, da je prišlo obvestilo , da je na stavbi št.41 vpisana plomba v katastru in zemljiški knjigi, da se ureja lastništvo na tej stavbi. Tekom postopka na sodišču, naj bi bil določen tudi pravni zastopnik stavbe št.41. Predsednica KS je poslala dodatni poizvedbeni dopis odvetniku, ki zastopa KS, vendar odgovora do današnje seje še ni prejela.

**AD 7**

V nadaljevanju se pogovarjamo o črpanju sredstev iz participativnega proračuna in sicer:

* Priprava brošure/zbornika za kulturni dogodek ob 180. letnici rojstva Simona Gregorčiča, kije bila potrjena;
* Ureditev točke pod Hrastom je bila zavrnjena oz. ustavljena, saj se je na predlog ureditve te točke pritožila hči lastnika dotične parcele. Člani se strinjamo, da je potrebno osebno pristopiti do lastnika parcele in z njegovim sodelovanjem primerno zastaviti postavitev klopi, mize ter info tabel;
* V letošnjem letu EKO otok in izgradnja parkirišča za vaščane pri pokopališču ne bo šlo skozi.

**AD 8**

Člani Sveta KS se pogovarjamo še:

* glede projekta mrliška vežica, se dokumentacija še vedno ureja oz. Predsednica KS je poslala poizvedbo na MONG, vendar ni nobenega odgovora;
* splošen pogovor o visokih stroških podjetja Benko d.o.o.;
* član sveta KS ponovno predlaga nakup prikolice za potrebe KS;
* dvigu cene najema dvorane na Hribu na 80EUR za krajane in 130EUR za zunanje;
* v dvorani na Hribu je prišlo do izpada elektrike – ugotovilo se je, da so el. kabli pregoreli zaradi preobremenitve – el. kabli so bili zamenjani, dodana je bila nova faza v el. omarici;
* v kuhinji so montirane nove viseče omarice ter kuhinja je prebeljena;
* ograja ob igrišču je bila popravljena, popravljena je javna razsvetljava in nabavljeni so novi gasilni aparati;
* Vhodna vrata v dvorano na Hribu so poškodovana, začasno se je našla rešitev – predlog nabave novih vhodnih vrat;
* V nadaljevanju se člani pogovarjamo še o možnosti prijave na zavarovalnici o izlivu vode, ki se je zgodila zaradi dotrajanosti cevi ter o poškodovanem žlebu na strehi zaradi toče.

Seja je bila zaključena ob 22:00.

Sejo je vodila Tanja Gregorič.

Zapisala: Predsednica sveta KS Gradišče

Danijela Jurkič Tanja Gregorič